**Dimineață**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumina zilei ce se naște

Din rece-albastru de planete

Învăluie-n îmbrățișare

Un fir de iarbă, creangă, floare.

La poarta pleoapei bate tandru

Al razei mame-un copilandru

Ce cu sfială se proptește

De-un vis desprins ca din poveste.

Deschid poarta și-un scârțâit

De creier ce-i nedumerit

De spațiul zilei ce se-arată

Se-agață de a zilei soartă.

Fereastra camerei pătrunde

În gândul rătăcit niciunde

Și-îi dă direcția trezirii

Către tărâmul revenirii.

E dimineața zilei care

Devine semnul de-ntrebare

Pentru gând, suflet, rațiune

Ce în deșert se-ntind în dune

Căci nu știu încă ce să scrie

În cartea vieții... Bucurie!